Большеченко Алексей Гаврилович

Алексей Гаврилович Большеченко (; 1929 —2002) — украин совет сәнәғәт эшмәкәре, 1969-1993 йылдарҙа. Бровары порошок  металлургияһы заводы директоры. 

 Биографияһы 
1929 йылдың 18 ғинуарында Курск өлкәһенең Отрадно-Малиновский ауылында тыуған.

1961 йылда Мәскәү политехник институтын тамамлай. Институтты тамамлағандан һуң Салауат машиналар эшләү заводының (хәҙерге Салауатнефтемаш, Башҡортостан Республикаһы) мастеры,  цех начальнигы һәм баш технологы булып эшләй.1964 йылдан алып «Бровары  порошок металлургия заводында эшләй, унда цех начальнигы, техник бүлек начальнигы, заводтың баш инженеры һәм директоры булып эшләй. А. Г. Большеченко производстволарҙы һәм эшселәрҙең социаль өлкәһен үҫтереүгә, технологик процестарҙы камиллаштырыуға һәм етештереүҙе арттырыуға ҙур иғтибар бүлә. Уның етәкселегендә яңы производство биналары, шифахана-профилакторий, «Металлург» спорт комплексы, поликлиника, торлаҡ йорттар һәм ятаҡтар төҙөлә. 1981-1985 йылдарға «Металдың сифатын күтәреү» мөһим республика маҡсатлы фәнни-техник программаһы буйынса советтың координация советы ағзаһы була.СОВЕТ МИНИСТРОВ УКРАИНСКОЙ ССР. О мерах по обеспечению выполнения важнейших республиканских целевых комплексных научно-технических программ на 1981—1985 годы  КПСС ағзаһы булараҡ КПСС-тың XIX Бөтә Союз конференцияһы делегаты буып ҡатнаша.XIX ВСЕСОЮЗНАЯ КОНФЕРЕНЦИЯ КПСС — Список делегатов

Алексей Гаврилович Большеченко шулай уҡ порошок металлургияһы техникаһы һәм ҡорамалдары өлкәһендә ғилми тикшеренеүҙәр менән шөғөлләнә. «Порошкова металлургия» журналында мәҡәләләр, шулай уҡ бик күп уйлап табыуҙар һәм патенттар авторы.Изобретатель БОЛЬШЕЧЕНКО АЛЕКСЕЙ ГАВРИЛОВИЧ

Ҡайһы бер хеҙмәттәре:

 Изучение некоторых процессов изготовления металлокерамических фрикционных дисков. // Журн. «Порошковая Металлургия». 1972. № 12.
 Сравнительная оценка себестоимости железных порошков, полученных методом распыления расплава и комбинированным восстановлением прокатной окалины. // Журн. «Порошковая Металлургия». 1978. № 2

2002 йылдың 20 октябрендә Киев өлкәһенең Бровары ҡалаһында вафат була..

Большеченко Алексей Гаврилович — Бровары ҡалаһының почетлы гражданы (1993). УССР-ҙың фән һәм техника өлкәһендәге Дәүләт премияһы лауреаты (1969), шулай уҡ СССР Дәүләт премияһы лауреаты (1977). Миҙалдар менән бүләкләнгән.

 Хәтер 

 Броварҙа А. Г. Большеченко йәшәгән йортта мемориаль таҡтаташ ҡуйылған: «Был йортта Бровары почетлы гражданы Бровары порошок металлургия заводы директоры Большеченко Алексей Гавриловичтың  (1929—2002) йәшәгән»..Мемориальная доска А. Г. Большеченко
 Бровары урамдарының береһе уның исемен йөрөтә.Алексея Большеченко улица, Бровары

 Иҫкәрмәләр 

 Һылтанмалар 

 Олексий БОЛЬШЕЧЕНКО Гаврилович

Категория:СССР Дәүләт премияһы лауреаттары
Категория:2002 йылда вафат булғандар
Категория:20 октябрҙә вафат булғандар
Категория:1929 йылда тыуғандар
Категория:18 ғинуарҙа тыуғандар
Категория:Салауатнефтемаш хеҙмәткәрҙәре
Категория:Мәскәү политехник университетын тамамлаусылар